**Organizácia a podmienky výchovy a vzdelávania**

**súkromnej základnej školy GALILEO SCHOOL**

**do konca školského roka 2019/2020**

**Pokyny pre žiakov**

Žiak vstupuje do školy v čase od 7:30 hod. (kedy sa škola otvára) do 7:45 hlavným vchodom.

Od 7:50 v čase najväčšieho náporu je vstup žiakov organizovaný po jednotlivých skupinách a to dvoma vchodmi: hlavným vchodom a vedľajším vchodom pri telocvični.

Hlavným vchodom vstupujú žiaci podľa nasledovného harmonogramu:

7:50 triedy: 2.A, 2.C, 3.C, 5.B

8:00 triedy: 2.D, 3.A, 3.B, 5.A

8:10 triedy: 3.D, 4.A, 4.B, 5.C

8:20 triedy: 4.C, 4.D

Vedľajším vchodom pri telocvični od zadného parkoviska vstupujú žiaci podľa nasledovného harmonogramu:

7:50 trieda: 1.A a 1.B

8:00 trieda: 1.C a 1.D

8:10 trieda: 2.B

Žiak má na sebe rúško a so sebou má tiež náhradné rúško a balík jednorazových vreckoviek. Pri vstupe do školy sa riadi pokynmi službukonajúceho dozoru. Postaví sa pred biometrický terminál s meraním teploty a s kontrolou aplikovaného rúška, prípadne si nechá zmerať teplotu bezdotykovým teplomerom. Následne je žiak povinný sa prezuť z topánok do prezuviek, ktoré bude až do konca školského roka používať výhradne vo vnútorných priestoroch školy. Prezuvky si bude vždy po odchode zo školy ponechávať v šatni. Vo vstupnej hale si žiak vydezinfikuje ruky prostriedkom z bezdotykových dezinfekčných dávkovačov. Následne pokračuje do svojej triedy.

Žiak je povinný nosiť rúško všade vo vnútorných priestoroch základnej školy, okrem svojej skupiny v interných a externých priestoroch školy, kde prebieha výchovno-vzdelávací proces.

Na odporúčanie MŠVVaŠ SR sa budú preferovať aktivity v externom prostredí v závislosti od počasia, preto by žiak mal mať so sebou pokrývku hlavy, prípadne teplejšie oblečenie. Vítaná je deka na tzv. piknikovú výučbu.

Žiaci nadviažu na dištančné vzdelávanie a budú pokračovať vo výučbe, pričom sa učitelia budú zameriavať na rozvoj vedomostí, zručností a kompetencií žiakov takými metódami a aktivitami, ktoré boli dištančnou formou znemožnené. Písomné a ústne skúšanie sa nebude realizovať tri týždne od nástupu do školy.

Žiaci, ktorí sa budú naďalej vzdelávať z domu, sa prihlásia k triede, ktorá bude aktuálne vysielať online hodiny. Bude na to určená jedna trieda v ročníku.

Stravovanie je zabezpečené v bežnej podobe. Žiaci pôjdu na obedy podľa harmonogramu tak, aby nedošlo k premiešavaniu jednotlivých skupín.

Žiak je povinný dodržiavať hygienické pravidlá pri kašľaní a kýchaní.

Po použití toalety si žiak umyje ruky spôsobom, ktorý je zobrazený na plagáte v každej umyvárni a ktorý je v súlade s aktuálnymi hygienicko – epidemiologickými nariadeniami. Následne si ruky vydezinfikuje prostriedkom z dávkovača, ktorý je osadený pred všetkými toaletami.

Žiak je povinný rešpektovať a riadiť sa nariadeniami pedagogických i nepedagogických zamestnancov školy. Do spoločných priestorov môže vstúpiť alebo organizovane s celou triedou, alebo individuálne vždy so súhlasom pedagóga.